魚介豚骨拉麵 $79(8折左姐係$63.2)以鰹魚及豚骨熬成湯底。原本以為湯底會比較鮮甜，但原來係淡淡咸香，而且鰹魚味比豚骨味重。湯底愈食愈濃郁，唔會有膩同口渴既感覺。-溏心蛋未至於流心質地，但蛋白嫩滑，蛋味濃郁，忍唔住一啖食曬🐣而叉燒較厚，一半係脂肪，一半係肉，經調味同火炙後，無論賣相定味道都無可挑剔，入口即融🤤-沙發位置舒適，但冷氣凍左啲。服務態度唔錯，狂幫我斟茶，結帳既時侯仲送糖果。冰涼既茶同拉麵真係絕配👍🏻👍🏻原來下午茶有八折，呢個價錢有咁既質素，唔錯！-